ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
மின்னணு விளையாட்டு பாடசாலையின் நிறைவு நிகழ்ச்சியை மத்திய அமைச்சர் திரு அனுராக் சிங் தாக்கூர் தொடங்கி வைத்தார்.
மத்திய இளைஞர் விவகாரங்கள் மற்றும் விளையாட்டு அமைச்சகத்தின் கீழ் திருவனந்தபுரத்தில் உள்ள இந்திய விளையாட்டு ஆணையத்தின் லட்சுமிபாய் தேசிய உடற்கல்வி கல்லூரியால் ஏற்பாடு செய்யப்பட்ட இ-கேல்  பாடசாலையின் நிறைவு நிகழ்ச்சியை மத்திய இளைஞர் விவகாரங்கள் மற்றும் விளையாட்டுத் துறை அமைச்சர் திரு அனுராக் சிங் தாக்கூர் இன்று தொடங்கி வைத்தார்.
நிகழ்ச்சியில் உரையாற்றிய திரு அனுராக் தாக்கூர், இந்திய அரசின் இளைஞர் விவகாரங்கள் மற்றும் விளையாட்டு அமைச்சகத்தால் செயல்படுத்தப்படும் ஃபிட் இந்தியா, மக்கள் இயக்கமாக மாறி உள்ளதாகவும், கேலோ இந்தியா திட்டம் தகுதியுடைய இளைஞர்களை விளையாட்டு மைதானத்திலிருந்து மேடைக்கு அழைத்து வரும் என்றும் கூறினார்.
மேலும், நாடு முழுவதும் விளையாட்டை பிரபலமாக்கும் ஒவ்வொரு அம்சத்திலும் கவனம் செலுத்த இந்திய அரசு விரும்புகிறது. தொடர்ந்து பேசிய அவர், “நமது வீரர்கள் ஒலிம்பிக் அல்லது சர்வதேசப் போட்டிகளில் பதக்கம் வெல்லும் போதும், நமது மூவர்ணக் கொடி உயரப் பறக்கும் போதும், மிகவும் மகிழ்ச்சியான உணர்வை அது தருவதோடு, ஒட்டுமொத்த தேசத்தையும் உற்சாகப்படுத்துகிறது” என்ற பிரதமரின் வார்த்தைகளை மேற்கோள் காட்டினார்.
உடற்கல்வி என்பது உடல்நலம் மற்றும் நல்வாழ்வின் முக்கியமான அம்சங்கள் தொடர்புடைய நேரடி பாடம் என்று அவர் தெரிவித்தார். மேலும், இளைஞர்கள் விளையாட்டை வாழ்க்கை நெறியாகக் கொள்ள வேண்டும் என்றும் அவர் வேண்டுகோள் விடுத்தார்.
இ-கேல்  பாடசாலையின் 7-வது தொகுதி திட்டத்தை வெற்றிகரமாக நடத்தியதற்காக இந்திய விளையாட்டு ஆணையத்தின் லட்சுமிபாய் தேசிய உடற்பயிற்சி கல்வி கல்லூரிக்கு அவர் வாழ்த்து தெரிவித்தார்.
புவியியல் கட்டுப்பாடுகளைப் பொருட்படுத்தாமல், நாட்டின் அனைத்துப் பகுதிகளுக்கும் விளையாட்டு தொடர்பான அறிவை அணுகுவது இத்திட்டத்தின் நோக்கமாகும். தேசிய விளையாட்டு கூட்டமைப்புகள், சிறந்த பயிற்சியாளர்கள், விளையாட்டு வீரர்கள் மற்றும் நிபுணர்களுடன் கலந்தாலோசித்து தொழில்ரீதியாக வடிவமைக்கப்பட்ட பாடத்திட்டத்தை இது கொண்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816370
வணிகம் மற்றும் தொழில்துறை அமைச்சகம்
வாரணாசியிலிருந்து கத்தாருக்கு முதன்முறையாக அரிசி ஏற்றுமதி
உத்தரப்பிரதேச மாநிலத்தில் அரிசி விளைச்சல் பெருமளவு இருப்பதைக் கருத்தில் கொண்டும், அரிசி ஏற்றுமதிக்கு வாரணாசியில் அதிக சாத்தியக்கூறுகள் இருப்பதால், வேளாண் மற்றும் பதப்படுத்தப்பட்ட உணவு ஏற்றுமதி வளர்ச்சி ஆணையம் , முன்னணி ஏற்றுமதியாளர்களுடன் இணைந்து அரிசியை ஏற்றுமதி செய்வதற்கான சரக்கு தளத்தை ஏற்பாடு செய்திருந்தது.
2020 டிசம்பர் 16 அன்று வாரணாசியிலிருந்து முதன் முறையாக 520 மெட்ரிக் டன் அரிசியை கத்தாருக்கு ஏற்றிச்சென்ற வாகனத்தை அபெடா அமைப்பின் தலைவர் டாக்டர் எம் அங்கமுத்து, வாரணாசி மண்டல ஆணையர் திரு தீபக் அக்ரவால் ஆகியோர் கொடியசைத்துத் துவக்கி வைத்தனர்.
இந்த நிகழ்ச்சியில் பேசிய டாக்டர். எம். அங்கமுத்து, வாரணாசியிலிருந்து அரிசி ஏற்றுமதியை அதிகரிப்பதற்கான திட்ட அறிக்கையை அபெடா தயாரிக்கும் என்று குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1681341
சமூக நிதி மற்றும் அதிகாரமளித்தல் அமைச்சகம்
திருநங்கைகள்  மசோதா 2019-க்கு அமைச்சரவை ஒப்புதல்
திருநங்கைகள்  மசோதா 2019-ஐ அறிமுகப்படுத்த பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
திருநங்கைகளின் சமூக, பொருளாதார மற்றும் கல்வி அதிகாரங்களுக்கு இந்த மசோதா வழிவகுக்கும்.
கப்பல் போக்குவரத்து அமைச்சகம்
மின்சார கார்களை முதல் முறையாக இயக்கிய துறைமுகம் வஉசி துறைமுகம்
முதல் தொகுப்பில் வந்த மூன்று மின்சார கார்கள், தூத்துக்குடியில் உள்ள வ.உ.சிதம்பரனார் துறைமுகத்தில் நேற்று தொடங்கி வைக்கப்பட்டன. டாடா எக்ஸ்பிரஸ்-டி மின்சார வாகனங்கள், மத்திய மின்துறை அமைச்சகத்தின் கீழ் செயல்படும் கூட்டு முயற்சி பொதுத்துறை நிறுவனமான எரிசக்தி திறன் சேவைகள் நிறுவனம் , 6 ஆண்டு கால குத்தகை அடிப்படையில் விநியோகித்துள்ளது. இன்னும் 3 மின்சார கார்கள் விரைவில் அனுப்பி வைக்கப்படும்.
இந்த குத்தகை ஒப்பந்தப்படி, இஇஎஸ்எல் நிறுவனம் துறைமுக வளாகத்தில் மின்சார கார்களுக்கான சார்ஜிங் நிலையங்கள், வாகன காப்பீடு, பதிவு, வாகன ஓட்டுநர்கள் மற்றும் வாகன பராமரிப்பை இஇஎஸ்எல் நிறுவனம் வழங்கும். மாதாந்திர கட்டணத்தை, இஇஎஸ்எல் நிறுவனத்துக்கு வஉசி துறைமுகம் செலுத்தும்.
இந்த மின்சார கார்கள், 21.50 கிலோ வாட் லித்தியம் அயன் பேட்டரியுடன் வழங்கப்பட்டுள்ளன. ஒரு முறை சார்ஜ் செய்தால், 231 கி.லோ மீட்டர் தூரம் மின்சார காரில் பயணிக்கலாம். மின்சார கார்களுக்கான ஏசி சார்ஜரில் ஒரே நேரத்தில் 3 கார்களுக்கு, தலா 2.2 கிலோ வாட் வீதத்தில் சார்ஜ் செய்ய முடியும். 8 மணி நேரத்தில் பூஜ்யத்திலிருந்து 100 சதவீதம் ரீசார்ஜ் செய்ய முடியும். இந்த மின்சார காரில் புகை போக்கி குழாய் இல்லை. ஒவ்வொரு மின்சார வாகனமும், பசுமை இல்ல வாயுவில் கார்பன் தடத்தை ஒவ்வொரு ஆண்டும் 1.5 டன்களுக்கும் அதிகமாக குறைக்கும்.
‘கடல்சார் இந்தியா தொலைநோக்கு 2030’ திட்டத்தின் ஒரு பகுதியாக, துறைமுக அமைச்சகத்தின் கப்பல் போக்குவரத்து மற்றும் நீர்வழி போக்குவரத்து துறை, உலகை பாதுகாப்பாகவும்,நிலையான மற்றும் பசுமையான கடல்சார் பிரிவாக மாற்றவும் உறுதி பூண்டுள்ளது மற்றும் உலகளவில் அங்கீகரிக்கப்பட்ட சுற்றுச்சூழல் தர நிலைகளை பின்பற்றும். அதற்கேற்ப, துறைமுகத்தில் கார்பன் உமிழ்வை குறைக்க, வ.உ.சிதம்பரனார் துறைமுகமும், சுத்தமான எரிபொருள் யுக்தியை பயன்படுத்த ஊக்குவிக்கப்படுகிறது.
----
(Visitor Counter : 212
நுகர்வோர் நலன், உணவு மற்றும் பொது விநியோகம் அமைச்சகம்
கரிப் 2020-21 பருவத்துக்கான பயிர்களை விவசாயிகளிடம் இருந்து குறைந்தபட்ச ஆதரவு விலையில் தன்னுடைய முதன்மை முகமைகளின் மூலம் அரசு தொடர்ந்து கொள்முதல் செய்கிறது
2020-21-ஆம் ஆண்டுக்கான கரிப் பருவம் சமீபத்தில் தொடங்கியுள்ள நிலையில், ஏற்கனவே இருக்கும் குறைந்தபட்ச ஆதரவு விலை திட்டங்களின் படி கரிப் பருவத்துக்கான கொள்முதல் முழுவீச்சில் நடக்கிறது.
முந்தைய காலங்களைப் போலவே குறைந்தபட்ச ஆதரவு விலைக்கு விளைப்பொருட்களை அரசு தொடர்ந்து கொள்முதல் செய்து கொண்டிருக்கிறது.
பஞ்சாப், அரியானா, தமிழ்நாடு மற்றும் உத்திரப் பிரதேசம் ஆகிய மாநிலங்களில் இந்திய உணவு கழகம் மூலமும் மாநில அரசின் முகமைகளின் மூலமும் கரிப் 2020-21 பருவத்துக்கான நெல் கொள்முதல் வேகம் அடைந்து வருகிறது.
இதர மாநிலங்களில் கொள்முதல் விரைவில் தொடங்க இருக்கிறது. 2020 அக்டோபர் 5 நிலவரப்படி, நெல்லின் ஒட்டு மொத்த கொள்முதல் ஏற்கனவே 11.14 லட்சம் மெட்ரிக் டன்களை தாண்டி உள்ளது. 87,000-க்கும் அதிகமான விவசாயிகளிடமிருந்து ரூபாய் 2,103.46 கோடி மதிப்பிலான குறைந்தபட்ச ஆதரவு விலையில் நெல் கொள்முதல் செய்யப்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662122
------
(Visitor Counter : 90
பெட்ரோலியம் மற்றம் இயற்கை எரிவாயு அமைச்சகம்
2020 செப்டம்பர் மாதத்துக்கான உற்பத்தி அறிக்கை
1.கச்சா எண்ணைய் உற்பத்தி
இந்தியாவில் நடப்பு ஆண்டின் செப்டம்பர் மாதத்தில் மேற்கொள்ளப்பட்ட கச்சா எண்ணைய் உற்பத்தி குறித்த அறிக்கை வெளியிடப்பட்டுள்ளது.
கச்சா எண்ணைய் உற்பத்தி 2020 செப்டம்பர் மாதத்தில் 2486 டிஎம்டி உற்பத்தி செய்யப்பட்டது. இது இலக்கை விட 6.94% குறைவாகும். கடந்த 2019 செப்டம்பர் மாதத்துடன் ஒப்பிடுகையில் 6.05% குறைவாகும். 2020 ஏப்ரல் முதல் செப்டம்பர் வரையிலான மொத்த கச்சா எண்ணைய் உற்பத்தி 15372.79 டிஎம்டி ஆகும். இது முறையே 4.64% மற்றும் 6.10% என இலக்கை விடவும் மற்றும் கடந்த ஆண்டு இதை மாதத்தில் நடந்த உற்பத்தியை விடவும் குறைவாகும். பிரிவு வாரியான, மாநில வாரியான கச்சா எண்ணைய் உற்பத்தி இணைப்பு-1ல் கொடுக்கப்பட்டுள்ளது. 2020 செப்டம்பர் மாத த்துக்கான பிரிவு வாரியான கச்சா எண்ணைய் உற்பத்தி மற்றும் 2020 ஏப்ரல்-செப்டம்பர் வரையிலான காலகட்டத்தின் மொத்த கச்சா எண்ணைய் உற்பத்தி அதே போல இதே காலகட்டத்துக்கான கடந்த ஆண்டு உற்பத்தியும் அட்டவனை-1 மற்றும் மாத வாரியாக புள்ளிவிவரம்-1-லும் கொடுக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1667071
------
(Visitor Counter : 72
தொலைதொடர்பு மற்றும் தகவல் தொழில்நுட்ப அமைச்சகம்
5ஜி தொழில்நுட்பம் மற்றும் அலைக்கற்றை பரிசோதனைகளை மேற்கொள்ள தொலை தொடர்புத்துறை ஒப்புதல்
தொலை தொடர்பு சேவை நிறுவனங்கள், 5ஜி தொழில்நுட்ப பரிசோதனைகளை மேற்கொள்ள மத்திய அரசின் தொலை தொடர்புத்துறை இன்று அனுமதி வழங்கியது.
ஏர்டெல், ரிலையன்ஸ் ஜியோ, வோடோபோன், ஐடியா லிமிடெட் மற்றும் எம்டிஎன்எல் போன்ற தொலை தொடர்பு சேவை நிறுவனங்கள் 5 ஜி தொழில்நுட்பத்துக்கு விண்ணப்பித்திருந்தன.
இந்த தொலை தொடர்பு சேவை நிறுவனங்கள், 5ஜி தொழில்நுட்பங்களை வழங்கும் எரிக்ஸன், நோக்கியா, சாம்சங் மற்றும் சி-டாட் நிறுவனங்களுடன் ஒப்பந்தம் செய்துள்ளன. கூடுதலாக, ரிலையன்ஸ் ஜியோ நிறுவனம், தனது சொந்த தொழில்நுட்பத்தை பயன்படுத்தி இந்த 5ஜி பரிசோதனைகளை நடத்தவுள்ளது.
முன்னுரிமைகள் மற்றும் தொலைதொடர்பு சேவை நிறுவனங்கள் அடையாளம் கண்டுள்ள தொழில்நுட்ப பங்குதாரர்களின் அடிப்படையில் இந்த அனுமதியை தொலை தொடர்புத்துறை வழங்கியுள்ளது.
இதற்காக பரிசோதனை அலைக்கற்றை, நடுத்தர அலைவரிசை , மில்லி மீட்டர் அலை வரிசை, சப்-ஜிகாஹெர்ட்ஸ் அலைவரிசை என பல அலைவரிசைகளில் வழங்கப்படுகின்றன. தொலை தொடர்பு சேவை நிறுவனங்கள், 5ஜி தொழில்நுட்பத்தை பரிசோதிக்க, தாங்கள் ஏற்கனவே வைத்துள்ள அலைக்கற்றையை பயன்படுத்தவும் அனுமதிக்கப்படும்.
தற்போது இந்த பரிசோதனைக் காலம் 6 மாதங்கள். கொள்முதல் மற்றும் கருவிகளை நிறுவுவதற்கான 2 மாதங்களும் இதில் அடங்கும்.
இந்த பரிசோதனைகளை கிராமங்கள், வளரும் நகரங்கள் மற்றும் நகரங்களில் தொலை தொடர்பு சேவை நிறுவனங்கள் நடத்த வேண்டும் என அனுமதி கடிதத்தில் தெரிவிக்கப்பட்டுள்ளது. அப்போதுதான் 5ஜி தொழில்நுட்பத்தின் பயன் நாடும் முழுவதும் பரவும்.
இந்தியா பரிந்துரைத்த 5ஜி தொழில்நுட்பத்துக்கு, சர்வதேச தொலை தொடர்பு சங்கமும் அனுமதி அளித்துள்ளது. இதன் மூலம் 5ஜி தொலை தொடர்பு கோபுரங்கள், ரேடியோ நெட்வொர்க் அதிகளவில் ஏற்படும். இந்த 5ஜி தொழில்நுட்பத்தை சென்னை ஐஐடி, வயர்லெஸ் தொழில்நுட்ப சீர்மீகு மையம் மற்றும் ஐதராபாத் ஐஐடி ஆகியவை உருவாக்கியுள்ளன.
5ஜி அலைக்கற்றை உட்பட 5ஜி தொழில்நுட்ப பரிசோதனைகளை மேற்கொள்வதன் நோக்கம், உள்நாட்டு தொழில்நுட்பத்தை பரிசோதிப்பது, தொலைதூர மருத்துவ சேவை, தொலைதூர கல்வி, காணொலி காட்சி தொடர்பை மேம்படுத்துவது, ட்ரோன்கள் அடிப்படையிலான வேளாண் கண்காணிப்பு, 5ஜி போன்கள் மற்றும் கருவிகளை பரிசோதிப்பது ஆகியவை ஆகும்.
5ஜி தொழில்நுட்பம் டேட்டா பதிவிறக்கத்தின் வேகத்தை, 4ஜி தொழில்நுட்பத்தைவிட 10 மடங்கு அதிகரிக்கும். அலைக்கற்றையின் திறன் 3 மடங்கு அதிகரிக்கும். பல துறைகளில் இன்டர்நெட் சேவைகள் மேம்படும்.
சமூக நிதி மற்றும் அதிகாரமளித்தல் அமைச்சகம்
டோக்கியோ 2020 பாராலிம்பிக்கில் பதக்கம் வென்றவர்களை மத்திய சமூக நீதி & அதிகாரமளித்தல் அமைச்சர் டாக்டர் வீரேந்திர குமார் நாளை கவுரவிக்கிறார்
டோக்கியோ 2020 பாராலிம்பிக்கில் பதக்கம் வென்றவர்கள், இதர வீரர்கள் மற்றும் பயிற்சியாளர்களை மத்திய சமூக நீதி & அதிகாரமளித்தல் அமைச்சர் டாக்டர் வீரேந்திர குமார் மற்றும் மத்திய சமூக நீதி & அதிகாரமளித்தல் இணை அமைச்சர் திரு ராம்தாஸ் அத்வாலே புதுதில்லியில் உள்ள ஹோட்டல் அசோகாவில் நாளை காலை 9.30 மணிக்கு நடைபெறவுள்ள நிகழ்ச்சியில் கவுரவிக்கவுள்ளனர்.
பதக்கம் வென்ற அனைவருக்கும் ரொக்க பரிசு வழங்க அமைச்சகம் முடிவெடுத்துள்ளது. தங்கம் வென்றவர்களுக்கு ரூ 10 லட்சமும், வெள்ளி வென்றவர்களுக்கு ரூ 8 லட்சமும், வெண்கலம் வென்றவர்களுக்கு ரூ 5 லட்சமும் வழங்கப்படும்.
2021 ஆகஸ்ட்-செப்டம்பரில் நடைபெற்ற டோக்கியோ 2020 பாராலிம்பிக்கில் ஒன்பது பிரிவுகளில் பங்கேற்க இது வரை இல்லாத அளவில் 54 மாற்றுத்திறனாளி விளையாட்டு வீரர்களை இந்தியா அனுப்பியது. ஐந்து தங்கம், எட்டு வெள்ளி மற்றும் ஆறு வெண்கல பதக்கங்களை வென்று இந்திய பாராலிம்பிக் வீரர்கள் வரலாறு படைத்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753570
PIB Headquarters
சிபெட் நிறுவனத்தில் டிப்ளமோ படிப்புகள்
தொழில்நுட்பம் மற்றும் திறன் மேம்பாட்டுப் பயிற்சிகளை நடத்தி வரும் மத்திய பிளாஸ்டிக் பொறியியல் மற்றும் தொழில்நுட்ப நிறுவனம்  பல்வேறு டிப்ளமோ படிப்புகள் குறித்து அறிவிப்பு வெளியிட்டுள்ளது. சிபெட் நிறுவனம் டிப்ளமோ, முதுநிலை டிப்ளமோ, தொழில் திறன் மேம்பாட்டுப் பயிற்சி ஆகியவற்றை நடத்தி வருகிறது. இதன் அடிப்படையில் 2018=19ம் ஆண்டுக்கான மாணவர் சேர்க்கை குறித்த அறிவிப்பு வெளியிடப்பட்டுள்ளது.
அகில இந்திய தொழில்நுட்பக் கல்வி கவுன்சில்  ஒப்புதல் பெற்ற டிப்ளமோ, முதுகலை டிப்ளமோ படிப்புகள் குறித்து தற்போது வெளியிடப்பட்டுள்ளது. மாணவர் சேர்க்கை ஆன்லைன் வழியாக மேற்கொள்ளப்படுகிறது.
ஒன்றரை ஆண்டு காலத்துக்கான முதுநிலை டிப்ளமோ படிப்புகள்:
பிளாஸ்டிக் பதனீட்டுத் தொழில்நுட்பம் , பிளாஸ்டிக் ஆய்வு மற்றும் தரக்கட்டுப்பாடு  ஆகியவற்றில் சேருவதற்கு வேதியலை ஒரு பாடமாகக் கொண்ட மூன்றாண்டு பி.எஸ்ஸி அறிவியல் படிப்பை முடித்திருக்க வேண்டும்.
CAD/CAM பயிற்சியுடன் கூடிய பிளாஸ்டிக் வடிவமைப்பு  படிப்பில் சேருவதற்கான கல்வித் தகுதி இயந்திரவியல் , பிளாஸ்டிக் தொழில்நுட்பம்  கருவி மற்றும் உற்பத்திப் பொறியியல் , மெக்கட்ரானிக்ஸ் , ஆட்டோமொபைல் என்ஜினீியரிங் , கருவி மற்றும் வார்ப்பியல்  ஆகிய 3 ஆண்டு டிப்ளமோ படிப்புகள் மற்றும் சிபெட்டில் DPMT / DPT ஆகிய படிப்புகளையோ அவற்றுக்கு இணையான படிப்புகளையோ முடித்தவர்கள் தகுதியுள்ளவர்கள் ஆவர்.
மூன்றாண்டு காலத்துக்கான டிப்ளமோ படிப்புகள்:
பிளாஸ்டிக் அச்சுவார்ப்பியல் தொழில்நுட்பம்  மற்றும் பிளாஸ்டிக் தொழில்நுட்பம்  ஆகிய மூன்றாண்டு டிப்ளமோ படிப்புகளில் சேர 10வது வகுப்பு தேர்ச்சி பெற்றிருக்க வேண்டும். அல்லது அதற்கு மேல் படித்திருக்க வேண்டும்.
சிபெட் நிறுவனத்தில் மூன்றாண்டு டிப்ளமோ படித்தவர்கள் லேட்டரல் முறையில்  அண்ணா பல்கலைக்கழகத்தில் பி.இ. படிப்புகளில் சேரலாம்.
இதற்கான நுழைவுத் தேர்வை எழுதுவது குறித்த விவரங்களை அறிய www.cipet.gov.in என்ற இணையதள முகவரியை அணுகலாம்.
விண்ணப்பப் படிவங்கள் வந்து சேருவதற்கான கடைசி தேதி : 27.6.2018
நுழைவுத் தேர்வு தேதி : 1.7.2018
மாணவர் சேர்க்கை குறித்து அறிய தொடர்பு எண்கள் : திரு. எம். பீர்முகமது மேலாளர் , திரு. ஜி. சுரேஷ் தொழில்நுட்ப அலுவலர் .
------------
ரெசின்/அரவி
(Visitor Counter : 184
தொலைதொடர்பு மற்றும் தகவல் தொழில்நுட்ப அமைச்சகம்
"சர்வதேச போக்குவரத்தின் வரையறை" குறித்த இந்தியத் தொலைத்தொடர்பு ஒழுங்குமுறை ஆணையத்தின்  ஆலோசனை படிவத்தில் கருத்துகள்/எதிர் கருத்துகளைப் பெறுவதற்கான கடைசி தேதி நீட்டிப்பு
இந்தியத் தொலைத்தொடர்பு ஒழுங்குமுறை ஆணையம்  மே 02, 2023 அன்று "சர்வதேச போக்குவரத்தின் வரையறை" குறித்த ஆலோசனை படிவத்தை வெளியிட்டது. பங்குதாரர்களிடமிருந்து கலந்தாய்வுப் படிவத்தில் எழுப்பப்பட்ட பிரச்சினைகள் குறித்து எழுத்துப்பூர்வ கருத்துக்களைப் பெறுவதற்கான கடைசி தேதி மே 30, 2023 என நிர்ணயிக்கப்பட்டது. மற்றும் எதிர் கருத்துகளுக்கு ஜூன் 13, 2023 கடைசி தேதியாகும்.
கருத்துகளைச் சமர்ப்பிப்பதற்கான கால அவகாசத்தை நீட்டிக்குமாறு தொழில்துறை சங்கத்தின் கோரிக்கையைக் கருத்தில் கொண்டு எழுத்துப்பூர்வ கருத்துகள் மற்றும் எதிர் கருத்துகளைச் சமர்ப்பிப்பதற்கான கடைசி தேதியை முறையே ஜூன் 20, 2023 மற்றும் ஜூலை 04, 2023 வரை நீட்டிக்க முடிவு செய்யப்பட்டுள்ளது.
கருத்துகள்/எதிர் கருத்துகள் திரு அகிலேஷ் குமார் திரிவேதி, ஆலோசகர் , இந்தியத் தொலைத்தொடர்பு ஒழுங்குமுறை ஆணையத்திற்கு  அனுப்பலாம், முன்னுரிமை மின்னணு வடிவத்தில் advmn@trai.gov.in.எனும் மின்னஞ்சலுக்கு ஏதேனும் தெளிவு/தகவல்களுக்கு, திரு அகிலேஷ் குமார் திரிவேதி, ஆலோசகர் , இந்தியத் தொலைத்தொடர்பு ஒழுங்குமுறை ஆணையம்  தொலைபேசி எண் +91-11- 23210481 இல் தொடர்பு கொள்ளலாம்.
விண்வெளித்துறை
சாதாரண மக்களின் வாழ்க்கையை எளிதாக்குவதற்காக பல்வேறு துறைகளில் விண்வெளி தொழில்நுட்பம் பயன்படுத்தப்பட்டு வருவதாக மத்திய அமைச்சர் டாக்டர் ஜிதேந்திர சிங் தகவல்
பிரதமராக திரு நரேந்திர மோடி பொறுப்பேற்றதில் இருந்து, சாதாரண மக்களின் வாழ்க்கையை எளிதாக்குவதற்காக பல்வேறு துறைகளில் விண்வெளி தொழில்நுட்பம் பயன்படுத்தப்பட்டு வருவதாக வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான திரு ஜிதேந்திர சிங் இன்று கூறினார்.
இந்திய விண்வெளி ஆராய்ச்சி நிறுவனம்  மற்றும் விண்வெளி துறையின் மூத்த அலுவலர்களோடு உரையாடிய அவர், செயற்கைக்கோள்களை ஏவுவது மட்டுமே இனி இஸ்ரோவின் வேலை இல்லை என்றும், கடந்த ஏழு வருடங்களாக வளர்ச்சிப் பணிகளில் அதன் பங்களிப்பை விரிவுபடுத்தி பிரதமர் திரு நரேந்திர மோடியின் ‘இந்தியாவை மாற்றியமைக்கும்’ லட்சியத்திற்கு இஸ்ரோ பங்காற்றி வருவதாக அவர் தெரிவித்தார்.
விவசாயம், மண்வளம், நீர் வளம், நில பயன்பாடு, ஊரக வளர்ச்சி, புவி மற்றும் பருவநிலை படிப்புகள், புவி அறிவியல், நகர்ப்புறம் & உள்கட்டமைப்பு, பேரிடர் மேலாண்மை ஆதரவு, வனவியல் மற்றும் சுற்றுச்சூழல் உள்ளிட்ட துறைகளில் புவிசார் தொழில்நுட்பத்தை ஒரு கருவியாக பயன்படுத்தி முடிவெடுப்பதற்காக விண்வெளி தொழில்நுட்பம் விரிவாக பயன்படுத்தப்பட்டு வருவதாக டாக்டர் ஜிதேந்திர சிங்கிடம் இஸ்ரோ விஞ்ஞானிகள் தெரிவித்தனர்.
இஸ்ரோவை பாராட்டிய அமைச்சர், கொவிட் பெருந்தொற்றின் போது பல்வேறு மாநிலங்களுக்கு திரவ ஆக்சிஜனை இஸ்ரோ வழங்கியதை நினைவுக் கூர்ந்தார். இது தவிர, ஏற்கனவே உள்ள வளங்களுக்கு மறுநோக்கம் அளிப்பதிலும், திறன்களை மேம்படுத்துவதிலும், தொழில்நுட்ப பகிர்தலின் மூலமாகவும் கொவிட்-19 தொற்றுகள் அதிகளவில் இருந்த பொது பெருந்தொற்றுக்கு எதிரான நாட்டின் போருக்கு இஸ்ரோ துணை நின்றதாக அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1732870
ஆயுஷ்
“நாள்தோறும் இல்லம்தோறும் ஆயுர்வேதம்” என்ற செய்தி ஒவ்வொரு இந்தியரின் வாழ்க்கையில் ஒரு பகுதியாக இருக்க வேண்டும்: திரு சர்பானந்த சோனாவால்
கோவா மாநிலம் பனாஜியில் நடைபெற உள்ள 9-வது உலக ஆயுர்வேத மாநாடு மற்றும் ஆரோக்கிய கண்காட்சியையொட்டி  நடைபெற்ற முன்னோட்ட நிகழ்ச்சியில் மத்திய ஆயுஷ்துறை அமைச்சர் திரு சர்பானந்த சோனாவால் பங்கேற்றார்.
இந்நிகழ்ச்சியில் பேசிய திரு சர்பானந்த சோனாவால், “நாள்தோறும் இல்லம்தோறும் ஆயுர்வேதம்” என்ற செய்தி ஒவ்வொரு இந்தியரின் வாழ்க்கையில் ஒரு பகுதியாக இருக்க வேண்டும் என்று வலியுறுத்தினார். இயற்கை பாதுகாக்கப்பட்டால் மட்டுமே மனிதர்களாகிய நாம், வாழமுடியும் என்று தெரிவித்தார். இயற்கையைப் பாதுகாப்பதில் மனித சமுதாயத்திற்கு மிகப் பெரிய கடமை இருகப்பதாகக் கூறினார். பாரம்பரிய மருத்துவமே அறிவியல் என்று தெரிவித்த அவர், இயற்கையின் சக்தி, செல்வம் ஆகியவற்றை நாம் புரிந்து கொண்டு அதை முன்னெடுத்துச் செல்லவேண்டும் என்று குறிப்பிட்டார்.
கோவாவில் மருத்துவ சுற்றுலாவிற்கான உள்கட்டமைப்புக்கு தேவையான உதவிகளை மத்திய ஆயுஷ் அமைச்சகம் அளிக்கும் என்றும் திரு சர்பானந்த சோனாவால் தெரிவித்தார்.
தொழிலாளர் மற்றும் வேலைவாய்ப்பு அமைச்சகம்
ஜூன், 2022 இல் இபிஎஃப்ஓ 18.36 லட்சம் உறுப்பினர்களைச் சேர்த்தது
ஆகஸ்ட் 20 – ல் வெளியிடப்பட்ட இபிஎஃப்ஓவின் தற்காலிக ஊதியத் தரவின்படி, ஜூன், 2022 இல் 18.36 லட்சம் உறுப்பினர்களைச் சேர்த்துள்ளது. ஜூன், 2022 இல் நிகர உறுப்பினர் சேர்த்தல் 9.21% அதிகரித்துள்ளது.
இந்த மாதத்தில் சேர்க்கப்பட்ட மொத்த உறுப்பினர்களில் 18.36 லட்சம் பேரில், சுமார் 10.54 லட்சம் புதிய உறுப்பினர்கள். முதல் முறையாக இபிஎஃப் சட்டத்தின் கீழ் சேர்க்கப்பட்டுள்ளனர். ஏப்ரல் மாதம் முதல் புதிய உறுப்பினர் சேர்க்கை அதிகரித்து வருகிறது. ஏறக்குறைய 7.82 லட்சம் நிகர உறுப்பினர்கள் வெளியேறிய போதிலும், தங்கள் வேலையை மாற்றிக்கொண்டு மீண்டும் இபிஎஃப்ஓவில் இணைந்தனர். கடந்த நிதியாண்டில் பதிவான மாதாந்திர சராசரியை விட இந்த மாதத்தில் புதிய பதிவுகள் அதிகம்.
2022 ஜூன் மாதத்தில் 22-25 வயதுக்குட்பட்டவர்கள் 4.72 லட்சம் சேர்க்கைகளுடன் அதிக எண்ணிக்கையிலான நிகரப் பதிவுகளை பதிவு செய்துள்ளனர் என்பதை ஊதியத் தரவின் வயது வாரியான ஒப்பீடு சுட்டிக்காட்டுகிறது. முதல் முறையாக வேலை தேடுபவர்கள் ஒழுங்கமைக்கப்பட்ட துறை பணிகளில் சேருவதை இது காட்டுகிறது.
மகாராஷ்டிரா, கர்நாடகா, தமிழ்நாடு, ஹரியானா, குஜராத் மற்றும் டெல்லி ஆகிய மாநிலங்களில் உள்ள நிறுவனங்கள், மாதத்தில் சுமார் 12.61 லட்சம் நிகர உறுப்பினர்களைச் சேர்ப்பதன் மூலம் தொடர்ந்து முன்னணியில் உள்ளன, இது மொத்தத்தில் 68.66% ஆகும். பாலின வாரியான பகுப்பாய்வு, கடந்த மாதத்தில் 3.43 லட்சமாக இருந்த நிகர பெண் உறுப்பினர்களின் சேர்க்கை நடப்பு மாதத்தில் 4.06 லட்சமாக அதிகரித்துள்ளது, இது 18.37% அதிகரித்துள்ளது.
மேலும் கூடுதல் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1853319
உள்துறை அமைச்சகம்
மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா இன்று குஜராத் மாநிலம் கலோலில் 150 படுக்கைகளுடன் கட்டப்பட்ட இஎஸ்ஐசி மருத்துவமனையை திறந்து வைத்து, உமையா மாதா கேபி கல்வி அறக்கட்டளையின் 750 படுக்கைகளுடன் கூடிய பன்னோக்கு சிறப்பு மருத்துவமனைக்கு அடிக்கல் நாட்டினார்
மத்திய உள்துறை மற்றும் கூட்டுறவுத்துறை அமைச்சர் திரு அமித்ஷா இன்று குஜராத் மாநிலம் கலோலில் 150 படுக்கைகளுடன் கட்டப்பட்ட இஎஸ்ஐசி மருத்துவமனையை திறந்து வைத்து, உமையா மாதா கேபி கல்வி அறக்கட்டளையின் 750 படுக்கைகளுடன் கூடிய பன்னோக்கு சிறப்பு மருத்துவமனைக்கு அடிக்கல் நாட்டினார்.
அப்போது பேசிய அவர், அனைத்து மக்களின் குறிப்பாக, ஏழை மக்களின் சுகாதார உரிமையை பிரதமர் திரு நரேந்திர மோடி உறுதி செய்வதாக கூறினார். பிரமரின் ஆயுஷ்மான் திட்டத்தின் மூலம், திரு மோடி, 60 கோடி ஏழை மக்களுக்கு ரூ. 5 லட்சம் மதிப்பிலான இலவச மருத்துவ சுகாதார வசதிகளை வழங்கியுள்ளதாக தெரிவித்தார். ஆயுஷ்மான் சுகாதார கட்டமைப்பு இயக்கத்தின் கீழ், ரூ. 64,000 கோடி முதலீட்டில் 600க்கும் மேற்பட்ட மாவட்டங்களில் 35,000 புதிய அவசர கால சிகிச்சைக்கான படுக்கை வசதிகளை பிரதமர் திரு நரேந்திர மோடி ஏற்படுத்தியுள்ளதாக கூறினார்.
கடந்த 2013- 14ம் ஆண்டு 387 மருத்துவக் கல்லூரிகள் இருந்த நிலையில், 2021 -22ம் ஆண்டில் அதன் எண்ணிக்கையை 596 -ஆக பிரதமர் அதிகரித்துள்ளதாக தெரிவித்தார்.
எம்பிபிஎஸ் படிப்புக்கான இடங்களின் எண்ணிக்கையை 51,000-ல் இருந்து 89,000-மாகவும், முதுநிலை மருத்துவப்படிப்புக்கான இடங்களின் எண்ணிக்கை 31,000-ல் இருந்து 60,000-ம் ஆக பிரதமர் திரு நரேந்திர மோடி தலைமையிலான அரசு அதிகரித்துள்ளதாக திரு அமித் ஷா கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1862575
பிரதமர் அலுவலகம்
எந்த ஒரு நிதியாண்டிலும் இதுவரை இல்லாத வகையில் அதிக சரக்குகளைக் கையாண்டு ரயில்வே துறை சாதனை
வர்த்தகம் மற்றும் சரக்குப் போக்குவரத்துத் துறைக்கு நன்மை பயக்கும் செய்தி என்று பிரதமர் கருத்து
எந்த ஒரு நிதியாண்டிலும் இதுவரை இல்லாத வகையில் நிதியாண்டு 2022-23இல் 1512 மெட்ரிக் டன் சரக்குகளைக் கையாண்டு ரயில்வே துறை சாதனை படைத்திருப்பதாக மத்திய ரயில்வே அமைச்சர் திரு அஸ்வினி வைஷ்ணவ் அறிவித்திருந்தார்.
மத்திய ரயில்வே அமைச்சரின் தொடர் ட்விட்டர் பதிவுகளுக்கு பதில் அளித்து பிரதமர் தெரிவித்ததாவது:
“வர்த்தகம் மற்றும் சரக்குப் போக்குவரத்துத் துறைக்கு நன்மை பயக்கும் செய்தி.”
----
AP/RB/KPG
(
புதிய மற்றும் புதுப்பிக்கத்தக்க எரிசக்தி அமைச்சகம்
பொது முடக்கத்தின் காரணமாக, புதுப்பிக்கத்தக்க எரிசக்தித் திட்டங்களுக்கு நீட்டிப்பு வழங்கப்படுகிறது
பொது முடக்கத்தையும் , தொழிலாளர்களை மீண்டும் ஒன்று கூட்டுவதற்குத் தேவைப்படும் காலத்தையும் கருத்தில் கொண்டு, செயல்படுத்துதலில் உள்ள அனைத்து புதுப்பிக்கத்தக்க எரிசக்தி திட்டங்களுக்கும் கால அவகாசம் நீட்டிக்கப்படும் என புதிய மற்றும் புதுப்பிக்கத்தக்க எரிசக்தி அமைச்சகத்தின் செயலாளர் திரு. ஆனந்த் குமார் சுட்டுரை  ஒன்றில் குறிப்பிட்டுள்ளார்.
'கொரொனா வைரஸ் பரவல் இணைப்புச் சங்கிலியை தகர்ப்பதற்கு மிக அவசியம்' என்று உறுதிபடக் கருதி நாடெங்கிலும் கடந்த செவ்வாய்க்கிழமை இரவு முதல் முழு முடக்கத்தை பாரதப் பிரதமர் அறிவித்தார். கொரொனா வைரஸின் பரவல், புதுப்பிக்கத்தக்க எரிசக்தித் திட்டங்களில் பயன்படுத்தப்படும் பொருள்களின் விநியோகச் சங்கிலியை சீர்குலைத்ததோடு மட்டுமில்லாமல், தொழிலாளர்கள் கிடைப்பதையும் பாதித்துள்ளது. இந்த நிலையில், கால நீட்டிப்புக்கான இந்த அறிவிப்பு, புதுப்பிக்கத்தக்க எரிசக்தி துறையில் உள்ள அனைவருக்கும் பெரிய நிவாரணத்தை அளிக்கும்.
(Visitor Counter : 168
மனித வள மேம்பாட்டு அமைச்சகம்
பாரிஸ் நகரில் நடைபெற்ற யுனெஸ்கோவின் 39-வது பொது மாநாட்டில் மத்திய மனிதவள மேம்பாட்டுத் துறை அமைச்சர் திரு.பிரகாஷ் ஜவ்டேகர். ‘கல்விக்கு நிதி ஒதுக்குவதற்கான பொறுப்பு’ குறித்த அறிக்கை
சீரான வளர்ச்சி இலக்கு - 4 கல்வி 2030 எனப்படும் SDG4-Education 2030 திட்ட அமலாக்கத்தில் பொறுப்பை வலுவூட்டுதற்கான கூட்டம் 
எஸ்டி.ஜி.4 மற்றும் அதனுடன் இணைந்த இலக்குகளை அடைய, கல்விக்கு நிதி ஒதுக்கும் பொறுப்பு மிகவும் முக்கியத்துவம் வாய்ந்தது என்பதை இந்தியா உணர்ந்திருக்கிறது. கல்விக்கு நிதி ஒதுக்கும் பொறுப்பு என்பது கூட்டாகவும், தனிப்பட்ட நாடாகவும் வளர்ச்சி அடைவதை உள்ளடக்கியது ஆகும். கூட்டு வளர்ச்சி கணக்கீடு என்பது எஸ்.டி.ஜி.-4-கல்வி 2030 திட்டத்தை செயல்படுத்த தேவைப்படும் நிதி ஒதுக்குவதைப் பொறுத்து அமைகிறது. சமீபத்தில் வெளியான, உலக கல்வி கண்காணிப்பு அறிக்கையானது, உலக அளவில் கல்வித் துறைக்கு நிதி ஒதுக்கும் சர்வதேச கடமை பலவீனமாக உள்ளது என்பதை சுட்டிக் காட்டுகிறது. மேலும் அந்த அறிக்கையானது, பொருளாதார ஒத்துழைப்பு மற்றும் அபிவிருத்தி அமைப்பு – அபிவிருத்தி உதவிக் குழுவைச்  சேர்ந்த 28 நாடுகளில் 6 நாடுகள் மட்டுமே தேசிய வருமானத்தில் இருந்து 0.7% நிதி ஒதுக்குவதாக கூறுகிறது. அதனால் ஓ.இ.சி.டி-யின் வளர்ச்சி அடைந்த நாடுகள் தங்கள் பொறுப்பை உணர்ந்து நிறைவேற்ற வேண்டும். கல்வியில் செய்யப்படும் முதலீடு என்பது சமாதானம் மற்றும் நிலையான எதிர்கால வளர்ச்சி முதலீடாக கருதப்பட வேண்டும்.
ஒவ்வொரு தனி நாடும், தேசிய அளவில் கல்விக்கு ஒதுக்கப்படும் நிதி ஆதாரங்களைத் திரட்டுவதற்கு, முற்போக்கான நடைமுறைகளைக் கடைப்பிடிக்க வேண்டும். சர்வதேச அளவுக் குறியீட்டின்படி, மொத்த உள்நாட்டு உற்பத்தியில் கல்விக்கும், கல்வி சார்ந்த திட்டங்களுக்கும் 4% முதல் 6% வரை ஒதுக்கப்பட வேண்டும். அதேபோல் பொதுவான செலவினங்களில் 15% முதல் 20% வரை கல்விக்கு ஒதுக்கப்பட வேண்டும். கல்விக்கு கிடைக்கும் நிதியை திறமையாகவும், சிறப்பாகவும் பயன்படுத்துவதற்கு தனிப்பட்ட நாடுகள் முன்வர வேண்டும்.
எஸ்.டி.ஜி.4 கல்வி 2030 திட்டத்தின் அடிப்படையில் கல்வி வளர்ச்சி இலக்கை அடைவதற்கு கூடுதல் நிதியை, திட்டமிட்ட வகையில் திரட்டவேண்டும் என்பதையும், அந்த பணத்தை சிறப்பாகவும், திறமையாகவும் செலவழிக்க வேண்டும் என்பதையும் இந்திய அரசு உணர்ந்தே இருக்கிறது. இந்திய அரசானது உள்நாட்டு உற்பத்தியில் 4.5% கல்விக்காகவும், அதன் தேவைக்கேற்ப நிதி ஆதாரங்களையும் வழங்கிவருகிறது.
மத்திய அரசு, மாநில அரசுகள் மற்றும் யூனியன் பிரதேசங்களில் கல்விக்கு முன்னுரிமை அளிக்கும் வகையில் போதுமான நிதி ஒதுக்கப்பட்டு வருகிறது. மொத்த உள்நாட்டு உற்பத்தியில் 6% இலக்கு அடைவதை நோக்கி கல்வித் துறையில் படிப்படியாக அதிகரித்து வருகிறது. கல்வித் துறையில் பொது மற்றும் தனியார் துறை முதலீடுகள் சீரான வளர்ச்சி அடைவதற்கும் நடவடிக்கைகள் மேற்கொள்ளப்படுகின்றன. மேலும் அதிகரிக்கப்பட்ட ஒருங்கிணைப்பு, கண்காணிப்பு மற்றும் மதிப்பீடு நடைமுறை போன்றவை மூலம் கிடைக்கும் நிதியை திறமையாகவும் திட்டமிட்டும் செயல்படுத்தப்படுகிறது. இதன் மூலம் குழந்தைகள், இளைஞர்களிடமிருந்து கற்றல் முறையில் எதிர்பார்க்கப்படும் விளைவுகளை அடைந்துவிட முடியும்.
(Visitor Counter : 40